Crna Gora

Ministarstvo unutrašnjih poslova

**PROGRAM JAVNE RASPRAVE**

**O NACRTU STRATEGIJE SUZBIJANJA NASILNOG EKSTREMIZMA ZA PERIOD 2020-2024. GODINA S AKCIONIM PLANOM ZA 2020. GODINU**

Javna rasprava o Nacrtu strategije i Akcionom planu trajaće 40 dana od dana objavljivanja javnog poziva na internet stranici Ministarstva unutrašnjih poslova i portalu e-uprave.

Javna rasprava o Nacrtu strategije s akcionim planom će se sprovesti:

- održavanjem okruglog stola u Podgorici, dana 24. jula 2019. godine u 10:00h u svečanoj sali Ministarstva unutrašnjih poslova, Bulevar Svetog Petra Cetinjskog broj 22, Podgorica;

- objavljivanjem javnog poziva i teksta Nacrta strategije s akcionim planom u dnevnom listu “Pobjeda”;

- elektronskim dostavljanjem teksta Nacrta strategije s akcionim planom nevladinim organizacijama, predstavnicima lokalne samouprave i drugim subjektima koji se bave ovom temom.

Predlozi, sugestije i komentari na Nacrt strategije s akcionim planom mogu se dostaviti Ministarstvu unutrašnjih poslova, Bulevar Svetog Petra Cetinjskog broj 22, Podgorica, ili na e-mail: drzavni.sekretar@mup.gov.me

Kontakt osoba zadužena za davanje informacija o postupku javne rasprave je državni sekretar u Ministarstvu unutrašnjih poslova i nacionalni koordinator za suzbijanje nasilnog ekstremizma, mr Dragan Pejanović.

Nacionalni međuresorski operativni tim za suzbijanje nasilnog ekstremizma i radikalizma razmotriće predloge, sugestije i komentare učesnika javne rasprave, nakon čega će sačiniti i na internet stranici Ministarstva unutrašnjih poslova i portalu e-uprave objaviti Izvještaj o sprovedenoj javnoj raspravi u roku od 15 dana od dana završetka javne rasprave.